**ЧРЕЗ**

**Г-ЖА ЦЕЦКА ЦАЧЕВА**

**ПРЕДСЕДАТЕЛ НА**

**НАРОДНОТО СЪБРАНИЕ**

**ДО**

**Г-Н ВЕЖДИ РАШИДОВ**

**МИНИСТЪР НА**

**КУЛТУРАТА**

**ВЪПРОС**

от Валентин Любенов Павлов

Народен представител от ПГ Реформаторския блок, 14-ти МИР Перник

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

ОТНОСНО: Предложението на г-н Кирил Христов за извършване на археологическо проучване на крепостта в планината Колош, близо до с. Кленовик, община Радомир, област Перник

**Уважаеми господин Министър,**

На 10.09.2015 г. в рамките на парламентарния контрол зададох въпрос към Вас относно предложение от г-н Кирил Христов за извършване на археологическо проучване на крепостта в планината Колош, близо до с. Кленовик, община Радомир, област Перник. В получения от Вас писмен отговор на 18.09.2015 г. уточнявате, че с писмо с вх.№ 08-00-1410 от 28.01.2015 г. сте изказали готовност на община Радомир за съдействие в рамките на компетенциите Ви, след което в отговор на моя въпрос сте изпратили второ писмо до община Радомир с искане за подборна информация за намеренията на общината относно предложението на г-н Христов да бъде извършено такова археологическо проучване. В отговора си казвате също, че ще бъда уведомен за становището на община Радомир и предоставената Ви информация от тяхна страна. До момента нямам информация по този въпрос.

С оглед на гореизложеното, моят въпрос към Вас е следния: Постъпила ли е информация в Министерство на културата дали община Радомир има намерение да предприеме такава инициатива и дали има желание да кандидатства по ОП „Регионално развитие“?

Моля отговорът да бъде в **писмен** вид.

28.01.2016 г. Народен представител:

гр.София **д-р Валентин Павлов**